|  |
| --- |
| AVATUD HANKEMENETLUS  **RIIGIMETSA MAJANDAMISE KESKUS**  **HANKEDOKUMENT**    **„Istutustööd Kirde piirkonnas 2024“**  Viitenumber 272801 |
|  |

Riigimetsa Majandamise Keskus (edaspidi **Hankija**) teeb ettepaneku esitada pakkumus rahvusvahelist piirmäära ületavas avatud hankemenetluses.

Hange viiakse läbi vastavalt riigihangete seadusele (edaspidi **RHS**), Hankija hangete läbiviimise korrale ja riigihanke alusdokumentides sätestatud tingimustele.

1. **ÜLDOSA** 
   1. Hankija nimi ja andmed: Riigimetsa Majandamise Keskus, Mõisa/3, Sagadi küla, Haljala vald, Lääne-Viru maakond 45403, registrikood 70004459.
   2. Hankemenetluse nimetus „Istutustööd 2024 Kirde piirkonnas” (edaspidi hankemenetlus).
   3. Hankemenetluse viitenumber 272801.
   4. Hankemenetlus on jagatud 16 (kuueteistkümneks) osaks:

Hankeosa 1 – Ida Ida-Harjumaa

Hankeosa 2 – Lõuna Ida-Harjumaa

Hankeosa 3 – Loode Lääne-Virumaa

Hankeosa 4 – Kirde Lääne-Virumaa

Hankeosa 5 – Edela Lääne-Virumaa

Hankeosa 6 – Kagu Lääne-Virumaa

Hankeosa 7 – Põhja Jõgevamaa

Hankeosa 8 – Ida Järvamaa

Hankeosa 9 – Loode Järvamaa

Hankeosa 10 – Edela Järvamaa

Hankeosa 11 – Loode Ida-Virumaa

Hankeosa 12 – Põhja Ida-Virumaa

Hankeosa 13 – Kirde Ida-Virumaa

Hankeosa 14 – Ida Ida-Virumaa

Hankeosa 15 – Kagu Ida-Virumaa

Hankeosa 16 – Edela Ida-Virumaa.

* 1. Riigihanke alusdokumendid (edaspidi **RHAD**) on kõik asjakohased RHS § 4 punktis 17 viidatud dokumendid, sh:
     1. Käesolev hankedokument koos kõikide lisadega;
     2. Hankemenetluses riigihangete registris *(*edaspidi **RHR**) avaldatud teave, sh hanketeade (edaspidi **HT**), kõrvaldamise alused (sh hankepassi vorm), kvalifitseerimistingimused, vastavustingimused, hindamiskriteeriumid (sh hindamismetoodika kirjeldus) ja kõik enne pakkumuste esitamise tähtpäeva saadetud info ja dokumendid, millega on muudetud, selgitatud või täpsustatud RHAD nõudeid.
  2. RHAD osad täiendavad üksteist ja moodustavad tervikliku aluse pakkumuse koostamiseks. Ükskõik millises dokumendis märgitud nõue on pakkujale siduv.

1. **RAAMLEPINGU ESE JA EELDATAV MAKSUMUS**
   1. Raamlepingu esemeks on (metsa)istutustööd RMK Kirde piirkonnas raamlepingute alusel 2024 aastal.
   2. Raamlepingu eseme tehniline kirjeldus on toodud lisas 1.
   3. CPV Klassifikatsioon: 77230000-1 Mitmesugused metsandusega seotud teenused
   4. Tööde teostamise asukohaks on valdavalt vastavas hankeosas määratletud ala, aga vajadusel vastavalt kogu RMK Kirde piirkond. Ala määratlemine hankedokumendis tähendab eelkõige, et valdav osa teenustest osutatakse nimetatud alal, kuid vajadusel ka mujal vastavalt RMK Kirde piirkonnas, eelkõige samas või lähedases asukohas. **Hankija ei ole raamlepingu täitmisel seotud lepingu maksimaalse mahuga ega maksumusega, teenust tellitakse vastavalt reaalsele vajadusele ja olemasolevatele võimalustele, mistõttu raamlepingu alusel tellitavate teenuste tegelik maht võib olla oluliselt väiksem.**
   5. Igas hankeosas tellitakse istutustöid kuni hankija poolt määratava mahuni. Hankeosa jaguneb 21 000 taime istutusmahu kaupa pakutavateks mahuosadeks (1 mahuosa on 21 000 taime istutusmaht, 2 mahuosa on 42 000 taime istutusmaht jne.). Edukate pakkujate arv selgub pakkumuste hindamise käigus ja määratakse kindlaks pakkumus(t)e edukaks tunnistamise otsuses.
   6. Pakkuja võib esitada pakkumuse ühele või mitmele hanke osale; pakkuja võib esitada ühes osas ühe või mitu pakkumust. Pakkumus tuleb esitada vähemalt 1 mahuosa istutamise kohta aastas (21000 taime) ja pakkuja soovi korral sellele lisaks pakkuja enda valikul täiendavale mahuosade arvule (pakkumuse lisakogus); erinevate hankes tellitavate istutustööde liike sealjuures ei eristata.
   7. Istutustööde tasustamine toimub vastavalt hankedokumentides, eelkõige raamlepingus (lisa 2) ja hinnaraamistikus (lisa 4) toodud protseduuridele ja hindadele, aga samuti vastavalt pakkuja poolt RMK hinnaraamistikule pakutud hinnakoefitsiendile (lisa 3). Istutustööde ühe hektari maksumus (koos veoga) 1800 tk avatud juurekavaga kuuse taime istutamisel ettevalmistatud pinnasele (hinnaraamistiku 1,000 tasemel maksumusega 297.00 EUR) ilma käibemaksuta on hankes kasutuses ainult pakkumuste hindamiseks ning ei ole iseseisvalt tegeliku tasu arvestamise ja maksmise aluseks.
   8. Igas hankeosas sõlmitavate raamlepingute arv sõltub eri pakkujate poolt antud hankeosas pakutud kogustest (mahuosade arvust) ning selgub pakkujate edukaks tunnistamisel. Istutustöid tellitakse olenevalt hankemenetluse kulgemisest alates 01.04.2024.a. kuni 31.12.2024.a, võimalusel võib teenuse tellimisega alustada enne 01.04.2024.a. Hankemenetluse kulgemise pikenemisel üle 01.04.2024.a, võib lepingu sõlmida hiljem. Nimetatud ajavahemiku jooksul ei tellita istutustöid kogu ajavahemiku jooksul ühtlaselt, vaid kevadisel ja sügisesel istutusperioodil, ainult kevadisel istutusperioodil või ainult sügisesel istutusperioodil.
   9. Iga viidet, mille hankija teeb mõnele RHS § 88 lõikes 2 või lõikes 6 nimetatud alusele, tuleb lugeda selliselt, et see on täiendatud märkega „või sellega samaväärne”. Samaväärsusele tuginemisel esitab pakkuja pakkumuses samaväärsust tõendavad dokumendid.
2. **PAKKUJA KÕRVALDAMISE ALUSED JA PAKKUMUSE VASTAVUSTINGIMUSED**
   1. Pakkujale kohaldatavad kõrvaldamise alused ning pakkumuse vastavustingimused on avaldatud RHR-s vastava hankemenetluse alusandmete all.
3. **PAKKUMUS**
   1. Pakkumus peab vastama RHAD-s sätestatud tingimustele, sh peavad pakkumuses esitatud andmed olema esitatud viisil, mis võimaldavad hankijal kontrollida pakkumuse vastavust RHAD-s toodud tingimustele.
   2. Pakkumus ei tohi olla mis tahes viisil eksitav. Pakkuja ei saa omalt poolt teha muudatusi, reservatsioone ega seada omapoolseid tingimusi RHAD-s esitatud nõuete kohta, mille kohta hankija ei ole pakkujapoolset pakkumust küsinud. Pakkujal ei ole lubatud esitada tingimuslikku pakkumust.
   3. Pakkuja esitab RHR süsteemis **pakkumuse maksumuse**, milleks on Lisa 3 – Hinnapakkumuse vormi täitmisel saadud ühe hektari istutustööde maksumus (koos veoga) 1800 tk avatud juurekavaga kuuse taime istutamisel ettevalmistatud pinnasele ilma käibemaksuta.
   4. Pakkumuse maksumus peab olema lõplik ja sisaldama kõiki kulusid vastavalt RHAD-le ning seal nimetamata kulusid, mis on vajalikud raamlepingu nõuetekohaseks täitmiseks. Null või negatiivse väärtusega maksumusi ei ole lubatud kasutada ja sellised pakkumused on hankijal õigus lugeda mittevastavaks ning tagasi lükata.

Hankija ei hüvita raamlepingu täitmisel pakkujale mingeid täiendavaid kulusid ega tee täiendavaid makseid.

* 1. Pakkuja esitab lisaks RHR süsteemis esitatavale pakkumuse maksumusele ka hankedokumentide Lisa 3 – hinnapakkumuse vormi (eelsisestatud andmetega pakkuja poolt täidetav tabel, milles pakkuja täidab kollase taustaga tähistatud lahtrid). Pakkuja esitab sellel vormil ka pakutava hinnakoefitsiendi RMK hinnaraamistikule (Lisa 4). Hinnakoefitsient esitatakse täpsusega 3 kohta peale koma. Väiksema täpsusega esitatud hinnakoefitsiendi puhul loetakse arvu lõpust puuduolevad kümnendkohad nullideks. Suurema täpsusega esitatud hinnakoefitsiendi puhul hankija ümardamist ei teosta, vaid tunnistab pakkumuse hankedokumentidele mittevastavaks ja lükkab tagasi. Lisa 3 – Hinnapakkumuse vormil esitab pakkuja ka tema poolt pakutava mahuosade arvu (vähemalt 1 mahuosa ) täisarvuna (nt 1, 5, 8 jne).
  2. Juhul, kui ühe ja sama pakkumuse istutustööde maksumused Lisa 3 – Hinnapakkumuse vormil ja RHR süsteemis täidetaval maksumuse vormil erinevad teineteisest, loeb hankija õigeks Lisa 3 – Hinnapakkumuse vormil näidatud maksumuse eeldusel, et Lisa 3 – Hinnapakkumuse vormil ei esine arvutusvigu.
  3. Ühispakkujad peavad ühispakkumuse volikirjas esitama iga ühispakkuja poolt täidetava hankelepingu osa suuruse ja iseloomu. Hankepass tuleb esitada iga ühispakkuja kohta.
  4. Huvitatud isik või pakkuja kannab hankemenetluses osalemisega seotud kogukulud ja -riski, kaasa arvatud vääramatu jõu (*force majeure*) toime võimalused.

1. **PAKKUMUSE TAGATIS**
   1. Pakkumuse esitamisel on ette nähtud tagatis.
   2. Pakkumuse esitamisel peab pakkuja esitama hankijale RHS § 90 kohase pakkumuse aegse tagatise **80 eurot iga pakkumuses** **pakutud mahuosa** kohta kõikides hankeosades, kas:
      1. vastava summa deponeerimisena hankija arvelduskontole EE881010002021370008 SEB pangas (makse selgitus: „Pakkumuse tagatis riigihankes 272801 [pakkuja nimi] eest“), viitenumber 4000004303, või
      2. võlaõigusseaduse §-le 155 vastava krediidi- või finantseerimisasutuse või kindlustusandja tagasivõtmatu ja tingimusteta garantiina pakkuja poolt hankemenetluse käigus kohustuste täitmata jätmisega tekitatud kahjude täieliku või osalise hüvitamise tagamiseks. Krediidi- või finantseerimisasutuse või kindlustusandja garantiina esitatud pakkumuse tagatise tõendusdokumendist (garantiikirjast) peab nähtuma, et tagatis antakse Riigimetsa Majandamise Keskusele esitamiseks (võlausaldajaks on Riigimetsa Majandamise Keskus), tagatis on tagasivõtmatu ja tingimusteta ning et garantii andja on kohustatud tegema väljamakse kuni tagatise summa ulatuses Riigimetsa Majandamise Keskuse esimesel nõudel peale seda, kui tagatise esitanud pakkuja võtab oma hankemenetluses esitatud pakkumuse selle jõusoleku tähtaja jooksul tagasi.
   3. Rahasumma deponeerimisena esitatud tagatise korral esitab pakkuja makse toimumist tõendava dokumendi elektroonilise koopia koos pakkumusega.
   4. Krediidi- või finantseerimisasutuse või kindlustusandja garantiina esitatud pakkumuse tagatise tõendusdokument (garantiikiri) peab kas:
      1. olema allkirjastatud digitaalselt ja esitatud koos pakkumusega elektrooniliselt eRHR keskkonna kaudu,
      2. digitaalselt allkirjastatud garantiikiri peab sisaldama tingimust, mille kohaselt garantii andja aktsepteerib VÕS § 155 lg 4 p 3 kohase garantiist tuleneva kohustuse lõppemise alusena (garantiist tulenevatest õigustest loobumise tahteavaldusena) elektroonilise garantiikirja faili tagastamist selleks garantii andja poolt määratud e-posti aadressile /garantii andja e-postiaadress/, kui sellekohane e-kiri on saadetud hankija töötaja ametialaselt e-posti aadressilt domeeninimega rmk.ee. Digitaalselt allkirjastatud garantiikiri ei tohi sisaldada selle tingimuse kohta garantii andja poolseid täiendusi ega nõuet, et elektroonilise garantiikirja faili tagastamise e-kiri oleks allkirjastatud hankija esindaja poolt või
      3. olema allkirjastatud kirjalikult ning esitatud originaaldokumendina hankijale aadressil RMK õigus- ja hangete osakond, Rõõmu tee 7, 50705 TARTU, enne pakkumuste esitamise tähtpäeva saabumist ja elektroonilise koopiana koos pakkumusega eRHR süsteemi kaudu koos kinnitusega, et originaaldokument on hankijale esitatud. Originaaldokument tuleb esitada suletud ümbrikus, mis on tähistatud arusaadavalt. Originaaldokumendi õigeaegse kohalejõudmise
   5. Tagatis peab olema antud kehtivusega vähemalt riigihankes pakkumuste jõusoleku tähtaja lõpuni, millele lisandub üks kalendrikuu ehk 30 päeva.
   6. Hankija kohaldab pakkumuse tagatise realiseerimisel ja tagastamisel RHS § 91.
2. **PAKKUMUSE ESITAMINE JA AVAMINE**
   1. Pakkumus tuleb esitada elektrooniliselt RHR (<https://riigihanked.riik.ee>) vahendusel. Pakkumuse esitamise tähtaeg on esitatud HT-s.
   2. Pakkumus peab olema esitatud pakkuja seadusjärgse või volitatud esindaja poolt.
   3. Juhul, kui pakkumuse esitab isik, kes ei ole Eesti äriregistri registrikaardi väljatrükile kantud isikuna, kellel on pakkuja seadusjärgne esindamise õigus, siis peab pakkuja hankija nõudel esitama seadusjärgse esindaja(te) volikirja pakkuja esindamiseks. Kui pakkuja on registreeritud välisriigis, siis peab pakkumuse esitaja esitama hankija nõudel tõendi esindusõiguse olemasolu kohta.
   4. Hankija ei vastuta võimalike viivituste, tõrgete või katkestuste eest, mille põhjustavad RHR-s hankija kontrolli alt väljas olevad asjaolud nagu *force majeure*, elektrikatkestused, häired pakkuja või hankija telefoni- või internetiühenduses või muude elektrooniliste seadmete ja vahendite, sealhulgas tarkvara töös. Hankija ei vastuta RHR-i kasutamisest või mittekasutamisest tekkinud kahjude või saamatajäänud tulu eest.
   5. Pakkumuste avamine toimub elektrooniliselt RHR-s HT-s toodud ajal ning pakkumuste avamine ei ole avalik.

1. **PAKKUMUSTE HINDAMINE**
   1. Vastavaks tunnistatud pakkumusi hinnatakse hankeosade kaupa majandusliku soodsuse alusel. Madalaima maksumusega pakkumus saab maksimaalse arvu punkte. Teised pakkumused saavad punkte arvutades valemiga: "osakaal" - ("pakkumuse väärtus" - madalaim väärtus") / "suurim väärtus" \* "osakaal".
   2. Edukaks tunnistamisel järjestatakse pakkumused igas hankeosas hindamisel saadud punktide alusel, alustades kõige rohkem punkte saanud pakkumusest kuni hankija poolt määratava istutustööde mahuosade arvu täitumiseni vastavas hankeosas. Mahuosade arvu täitumisel tunnistatakse pakkumus edukaks osaliselt.
   3. Vastavas hankeosas kahe või enama võrdse punktisummaga pakkumuse korral:
      1. tunnistatakse need pakkumused samaaegselt ja täies mahus edukaks, kui nendes pakkumustes pakutud istutustööde mahuosade arvud liidetuna ei ületa hankija poolt määratava maksimaalse istutustööde mahuosade arvu täitumiseni jäänud ja edukaks tunnistatavate pakkumustega täitmata istutustööde mahuosade arvu, või;
      2. juhul, kui nendes pakkumustes pakutud istutustööde mahud liidetuna ületaksid hankija poolt määratava istutustööde mahuosade arvu selgitatakse edukas(d) pakkumus(ed) nende pakkujate vahel liisuheitmise teel. Liisuheitmise koht ja kord teatatakse eelnevalt pakkujatele ning nende volitatud esindajatel on õigus viibida liisuheitmise juures.
   4. Kui peale eelnevalt sätestatu kohaldamist ületataks hinnatava või liisu heitmise teel edukaks osutuva pakkumuse selles pakutud istutustööde mahuosade arvu ulatuses edukaks tunnistamisel hankija poolt määratava istutustööde mahuosade arvu täitumiseni jäänud edukaks tunnistatavate pakkumustega täitmata istutustööde mahuosade arvu vastavas hankeosas, tunnistatakse pakkumus edukaks osaliselt.
   5. Hankija ei ole kohustatud tunnistama pakkumusi edukaks ega sõlmima lepinguid hankemenetluses pakutavast teenuse hinnast sõltumata, s.o hankija jaoks liiga kõrge hinnaga teenust ei ole hankija kohustatud tellima. Hankija hinnangul on selle hinnaraamistiku koefitsiendi 1,000 tasemel istutusteenuste hind realistlik (teenuse osutamist võimaldav), konkurentsivõimeline ja õiglane. Hankija jaoks liiga kõrge hinnaga teenus on teenus**, mille ühe hektari istutustööde maksumus (koos veoga) 1800 tk avatud juurekavaga kuuse taime istutamisel ettevalmistatud pinnasele ületab 445.50 eurot ilma käibemaksuta (s.o hinnakoefitsiendiga üle 1,500).**

1. **KÕIKIDE PAKKUMUSTE TAGASILÜKKAMISE ALUSED JA HANKEMENETLUSE KEHTETUKS TUNNISTAMINE**
   1. Hankija võib lisaks RHS §-s 116 sätestatud juhtudele teha põhjendatud kirjaliku otsuse kõigi pakkumuste tagasilükkamise kohta kui:
      1. ei ole tagatud piisav konkurents (laekub kaks või vähem pakkumust või vastavaks tunnistatakse ainult üks pakkumus);
      2. kui kõik vastavas hankeosas esitatud pakkumused ületavad selles hankeosas hankija poolt kehtestatud hankelepingu eeldatavat maksumust või punktis 3.2 nimetatud maksimaalset maksumust;
   2. Hankijal on õigus hankemenetlus põhjendatud kirjaliku otsusega kehtetuks tunnistada. Põhjendatud vajaduseks võib olla eelkõige, kuid mitte ainult:
      1. kui tekib vajadus raamlepingu eset olulisel määral muuta;
      2. kui avatud hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise hankedokumentides esitatud tingimustel või hankelepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele;
      3. kui langeb ära vajadus teenuse tellimise järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt arengukava muutmisest;
      4. kui hankemenetluses on ilmnenud ebakõlad, mida ei ole võimalik kõrvaldada ega menetlust seetõttu õiguspäraselt lõpule viia.
   3. Hankija võib teha otsuse kõigi pakkumuste tagasilükkamise või hankemenetluse kehtetuks tunnistamise kohta iga osa suhtes eraldi.

1. **RAAMLEPING**
   1. Raamleping sõlmitakse ühe kuni mitme edukaks tunnistatud pakkujaga lisas 2 sätestatud raamlepingu projektis kindlaksmääratud tingimustel tähtajaga 31.12.2024. Raamlepinguga ei võrdsustata edukaks tunnistatud pakkumust, vaid sõlmitakse leping eraldi dokumendina.
   2. Hankija piirab ühe pakkujaga sõlmitavate raamlepingute arvu ja ei sõlmi ühe pakkujaga rohkem kui 5 (viis) raamlepingut. Üks raamleping sõlmitakse ühele pakkumusele ühes hankeosas. Juhul, kui pakkumuste hindamise tulemusena osutuks pakkuja edukaks ja temaga sõlmitaks rohkem kui 5 (viis) raamlepingut, tehakse valik alljärgnevate kriteeriumite alusel:
      1. hankija sõlmib pakkujaga raamlepingud nendes hankeosades ja/või nende istutustööde mahuosade suhtes, millele selle pakkuja poolt pakutud hinnakoefitsiendid on kõige väiksemad (viis madalaimat selle pakkuja poolt pakutud hinnakoefitsienti hinnatavates, s.o vastavateks tunnistatud pakkumustes).

* + 1. Juhul, kui selle pakkuja poolt on erinevates hankeosades pakutud täpselt sama hinnakoefitsienti, eelistab hankija seda hankeosa (neid hankeosi), milles selle pakkuja poolt sama hinnakoefitsiendiga pakutud istutustööde mahuosade arv on suurem.
    2. Juhul, kui selle pakkuja poolt on ühes ja samas hankeosas, kuid erinevates pakkumustes pakutud täpselt sama hinnakoefitsienti, loetakse sellised ühe pakkuja samas hankeosas esitatud täpselt sama hinnakoefitsiendiga ja edukaks osutuda võivad pakkumused üheks sõlmitavaks raamlepinguks.
    3. Juhul, kui ka pakutud istutustööde mahuosade arv on täpselt sama, heidetakse raamlepingu sõlmimiseks valitava hankeosa või istutustööde mahuosa suhtes liisku. Liisuheitmise koht ja kord teatatakse eelnevalt pakkujatele ning nende volitatud esindajatel on õigus viibida liisuheitmise juures.

* 1. Menetlusökonoomia ja majandusliku soodsuse põhimõtteid silmas pidades jätab hankija endale õiguse teatud juhtudel tunnistada edukaks ja sõlmida ühe pakkujaga ka rohkem kui 5 (viis) raamlepingut. Juhud, millal hankijal on õigus suurendada raamlepingute arvu, tehakse alljärgnevate kriteeriumite alusel:
     1. Juhul, kui järgmise pakkuja majanduslikult soodsama vastavaks tunnistatud pakkumuses pakutud istutustööde mahuosad ei kata ära vastavas hanke osas hankija poolt määratud istutustööde mahuosade arvu;
     2. Juhul, kui vastavas hankeosas pole enamate pakkujate pakkumusi esitatud või vastavaks tunnistatud.
     3. Juhul, kui vastavas hankeosas edukaks tunnistatud pakkuja jääb kvalifitseerimata või kõrvaldatakse ning majanduslikult soodsusest järgmine vastavaks tunnistatud pakkuja puudub või tema pakkumus ei kataks ära vastavas hanke osas hankija soovitud mahuosa.
  2. Kui edukaks tunnistatud pakkuja ei allkirjasta või ei esita hankijale allkirjastatud raamlepingut 3 tööpäeva jooksul selle hankija poolt allkirjastamiseks esitamisest, võib hankija lugeda pakkumuse tagasivõetuks hankijast mitteolenevatel põhjustel ja kohaldub RHS § 119.
  3. Raamleping allkirjastatakse digitaalselt. Juhul, kui raamlepingu allkirjastamine digitaalselt ei ole võimalik (nt piiriülene pakkuja), saadab hankija edukaks tunnistatud pakkumuse esitanud pakkujale kaks hankija poolt allkirjastatud lepingu eksemplari. Raamleping loetakse kättesaaduks 3 kalendripäeva möödumisel selle elektroonilisest edastamisest arvates. Edukaks tunnistatud pakkumuse esitanud pakkuja peab ühe raamlepingu eksemplari allkirjastatult tagastama hankijale 5 tööpäeva jooksul raamlepingu kättesaamisest arvates. Hankija võib eduka pakkuja taotluse ja vajaduse korral raamlepingu tagastamise tähtaega pikendada. Kui pakkuja ei tagasta tema poolt allkirjastatud raamlepingut nimetatud tähtaja jooksul, võib hankija lugeda pakkumuse tagasivõetuks hankijast mitteolenevatel põhjustel.
  4. Raamlepingu sõlminud pakkuja esitab hankijale hiljemalt raamlepingu täitmise alustamise ajaks selleks ajaks teada olevate raamlepingu täitmisel osalevate alltöövõtjate nimed, kontaktandmed ja teabe nende seaduslike esindajate kohta. Sama teave tuleb esitada ka iga alltöövõtja kohta, kes osaleb lepingu täitmisel ja kelle kohta pole hankijale raamlepingu täitmise alustamise ajaks teavet esitatud.
  5. Hankija jätab endale õiguse tellida sarnaseid teenuseid väljaspool raamlepingut vastavalt vajadusele.

1. **HANKELEPINGUTE SÕLMIMINE RAAMLEPINGU ALUSEL**
   1. Hankelepingute sõlmimine (tellimuste tegemine) toimub vastavalt raamlepingus ette nähtud tingimustele minikonkurssi korraldamata (RHS § 30 lg 3 ja lg 6 p 1).
   2. Hankijal on õigus kokkuleppel töövõtjaga tellida tema pakutud mahuosast enam istutustöid kuni 30 % ulatuses järgnevate põhjuste esinemisel:
      1. samas hankeosas sõlmitud muu lepingu täitmisel või muus hankeosas sõlmitud, kuid lähikonnas täidetava lepingu täitmisel või muu hankemenetluse tulemusena sõlmitud, kuid lähikonnas täidetava sarnaste teenuste lepingu täitmisel on ilmnenud sellised asjaolud, mis annavad hankijale põhjendatud aluse kahelda ühe või mitme sellise lepingu nõuetekohases või õigeaegses täitmises ning selle tõttu on või võib olla sattunud ohtu sama istutusperioodi jooksul kogu hankija poolt määratava taimekoguse istutamine või sellise taimekoguse istutamine võimalikult suures ulatuses, või;
      2. hankija poolt riigimetsa majandamiseks vastu võetud otsuste, eelkõige raietegevust, raiesmike taasmetsastamist ja selleks kasutatavaid puuliike puudutavate otsuste tulemusena tekib hankijal vajadus lepingute kehtivusajal muuta hanke alusdokumentides sätestatud hankeosade istutusmahtusid ning see toob kaasa vajaduse täiendavate istutusmahtude tellimiseks.
   3. Selguse huvides märgib hankija, et istutustööde mahtusid ei suurendata raamlepinguga hõlmatud kogu istutusmahtude osast, vaid täitjale individuaalselt määratud istutustööde mahust.

Hankija võib sõlmida hankelepingu raamlepingu pooleks oleva vabalt valitud pakkujaga eeldusel, et nende hankelepingute kogumaksumus ei ületa 20 protsenti kogu raamlepingu maksumusest ja iga sellise hankelepingu maksumus on väiksem kui riigihanke piirmäär.

1. **LISATEABE SAAMINE**
   1. RHAD kohta saab selgitusi või täiendavat teavet ainult RHR kaudu, mis eeldab seda, et huvitatud isik registreerib end RHR-s vastava hankemenetluse juurde. Telefoni ega e-kirja teel küsimusi vastu ei võeta.
   2. Kui pakkuja avastab pakkumuse ettevalmistamise käigus RHAD-s vigu, vasturääkivusi, ebaselgusi või mitmeti tõlgendatavust, on ta kohustatud sellest koheselt hankijat RHR kaudu teavitama ja sellekohase küsimuse esitama. Kui pakkuja ei ole esitanud vastavaid küsimusi RHAD kohta, siis on hankijal õigus lähtuda hankija tõlgendusest.
   3. Hankija vastab RHAD-ga seotud selgitustaotlustele RHS § 46 sätestatud tähtaegadel ja korras.
2. **HANKEDOKUMENDI LISAD**

Lisa 1 – Tehniline kirjeldus

Lisa 2 – Raamlepingu projekt

Lisa 3 – Hinnapakkumuse vorm

Lisa 4 – Hinnaraamistik

Lisa 5 – Pakkumuses kasutatav vorm (ühispakkujate volikiri ja kinnitus)

Lisa 1

Tehniline kirjeldus

## Pakkumuse saab esitada hankeosade kaupa istutustööde mahuosade kohta alljärgnevalt:

|  |  |  |  |  |
| --- | --- | --- | --- | --- |
| **Hankeosa nr** | **Hankeosa nimi** | **Mahuosade arv hankeosades**  **2024. aastal** | **Hankeosa eeldatav maksumus**  **2024. aastal**  **(eur; KM-ta)** | **Hankeosa maksimaalne võimalik kogumaksumus**  **(eur; KM-ta)** |
| 1 | Ida Ida-Harjumaa | 21 | 141 892 | 218 295 |
| 2 | Lõuna Ida-Harjumaa | 24 | 162 162 | 249 480 |
| 3 | Loode  Lääne-Virumaa | 17 | 114 865 | 176 715 |
| 4 | Kirde Lääne-Virumaa | 17 | 114 865 | 176 715 |
| 5 | Edela Lääne-Virumaa | 29 | 195 946 | 301 455 |
| 6 | Kagu Lääne-Virumaa | 14 | 94 595 | 145 530 |
| 7 | Põhja Jõgevamaa | 14 | 94 595 | 145 530 |
| 8 | Ida Järvamaa | 19 | 128 378 | 197 505 |
| 9 | Loode Järvamaa | 14 | 94 595 | 145 530 |
| 10 | Edela Järvamaa | 17 | 114 865 | 176 715 |
| 11 | Loode Ida-Virumaa | 14 | 94 595 | 145 530 |
| 12 | Põhja Ida-Virumaa | 29 | 195 946 | 301 455 |
| 13 | Kirde Ida-Virumaa | 33 | 222 973 | 343 035 |
| 14 | Ida Ida-Virumaa | 26 | 175 676 | 270 270 |
| 15 | Kagu Ida-Virumaa | 12 | 81 081 | 124 740 |
| 16 | Edela Ida-Virumaa | 14 | 94 595 | 145 530 |
|  | KOKKU | 314 | 2 121 620 | 3 264 030 |

* 1. Tabelis on esitatud hankija poolt kavandatav maksimaalne lepingu maht kogu raamlepingu perioodiks ning hankija poolt prognoositav taimede istutusmaht ühe kalendriaasta jooksul. Pakkuja esitab pakkumuse tabelis toodud hankeosade kaupa soovitud mahuosade arvule.
  2. Hankija ei ole raamlepingu täitmisel seotud lepingu maksimaalse mahuga ega maksumusega, teenust tellitakse vastavalt reaalsele vajadusele ja olemasolevatele võimalustele, mistõttu raamlepingu alusel tellitavate teenuste tegelik maht võib olla oluliselt väiksem.
  3. Hankija selgitab, et vastavalt hankedokumendi punktis 10.2 sätestatule on hankijal õigus kokkuleppel vastavas hankeosas edukaks tunnistatud pakkujaga suurendada tema pakutud mahuosade arvu. Hankija ei ületa kogu raamlepingu perioodiks sätestatud maksimaalset rahalist mahtu hankeosa lõikes.

1. Võimalikud hankes tellitavad istutustööde liigid ja nende iseloomustus:
   1. Istutamine (IS) – metsataimede istutamine ettevalmistatud või ettevalmistamata pinnasele. Istutatav puuliik ja taimede arv määratakse Tellija poolt. Raiesmikul looduslikku uuenemist valdavalt ei esine. Töövõtja järgib istutustööde määratud algtihedust ja taimed istutatakse sobilikesse istutuskohtadesse, arvestades maapinna ettevalmistusviisiga.
   2. Looduslikule uuenemisele kaasaaitamine istutusega (LUK-IS) – metsataimede istutamine ettevalmistatud või ettevalmistamata pinnasele. Istutatav puuliik ja taimede arv määratakse tellija poolt. Taimede algtihedus on madalam, raiesmikul võib esineda looduslikku uuendust.
   3. Metsauuenduse täiendamine (MUT) – metsataimede istutamine ettevalmistamata või harva ka ettevalmistatud pinnasele, juba eelnevalt istutatud raiesmike täiendamine, taimede istutamine kasvavate taimede vahele. Istutatav puuliik ja taimede arv määratakse tellija poolt. Taimed istutatakse töövõtja poolt kohtadesse, kus varasemalt istutatud taimed on hukkunud või elujõuetuseni kahjustatud ja puudub looduslik uuendus.
2. Istutustööde üldine kirjeldus
   1. Istutatavad taimed annab hankija, muudest allikatest pärinevate metsataimede istutamine ei ole lubatud.
   2. Istutatavate taimede liik, tüüp ja ligikaudsed kõrgusvahemikud on alljärgnevad:
      1. Mänd (MA) suletud juurekavaga ehk potitaim: 8-40 cm;
      2. Kuusk (KU) suletud juurekavaga ehk potitaim: 18-70 cm;
      3. Kuusk (KU) avajuurne taim: 20-80 cm;
      4. Kask (KS) suletud juurekavaga ehk potitaim: 40-120 cm;
      5. Kask (KS) avajuurne taim: 50-180 cm;
      6. Must lepp (LM) avajuurne taim: 25-180 cm;
      7. Must lepp (LM) suletud juurekavaga ehk potitaim: 40-120 cm:

Hankija annab endast parima, et taimed vastavad eelpooltoodud ligikaudsetele kõrgusvahemikele ning varieeruvus võib esineda mitteolulisel määral, mis ei mõjuta tööprotsessi keerukust.

* 1. Taimede transport ja üleandmine toimub hankija poolt jooksvalt edastatud informatsiooni alusel kokkuleppel töövõtjaga ja taimede koguste alusel kolmel viisil:
     1. hankija korraldab taimede transpordi ja veab taimed istutuse tööobjekti vahetusse lähedusse – istutamisel rakendub ilma veota hind;
     2. hankija korraldab taimede transpordi ja veab taimed töövõtja lattu, töövõtja veab taimed tööobjektile – istutamisel rakendub veoga hind;
     3. töövõtja korraldab taimede transpordi hankija taimlast või hankija laost – istutamisel rakendub veoga hind.
  2. Töövõtja peab käitama istutuspiirkonnas taimede ladustamiseks sobilikku ladu, mis vastab vähemalt järgnevatele nõuetele:
     1. Lao täpne asukoht, s.h koordinaadid, ja kirjeldus (vähemalt järgnevate alapunktide nõuetele vastavuse osas) on hankijale teatatud hiljemalt lepingu sõlmimise ajaks. Lao asukohta ega põhiomadusi ei või ilma hankijaga kooskõlastamata istutusperioodil muuta;
     2. Lao mahutavus peab olema vähemalt ühe poolhaagisega veoauto koormatäie suurusele kogusele (ca 120 000 taime) üheaegselt; Juhul, kui pakkuja edukas maht on alla 120 000 taime, täpsustatakse nõuded lao mahutavusele hankijaga.
     3. Laos peab olema võimalik tagada varjutus päikesevalguse ja sademete eest kõigile ladustatavatele taimedele – nt ajutine telk, kuur, garaaž vms;
     4. Laos peab olema võimalik lihtsate meetmetega vältida taimede ülekuumenemist ja kuivamist;
     5. Laos peab olema võimalik taimi kasta (niisutada);
     6. Laos peab olema tagatud taimede säilimine, s.h kaitstus varguse jms eest, samuti ei tohi lao asukohas taimedele toimida sellised mõjurid, mis olemuslikult võivad tuua taimedele kaasa kahjulikke tagajärgi (nt, kemikaalide aurude mõju vms);
     7. Lao asukohas peab olema tagatud juurdepääs erinevate transpordivahenditega, s.h kindlasti peab olema tagatud juurdepääs ja manööverdamisvõimalus poolhaagisega veoautole taimede veoks;
     8. Lao asukohas peab olema tagatud Töövõtja poolne taimede maha laadimise võimekus koorma saabumise ajal eeldusel, et tarne aeg on täpsustatud hiljemalt eelneval päeval;
     9. Laole peab olema tagatud hankija esindaja juurdepääs pisteliste kontrollide teostamiseks taimede säilimise ja hoiutingimuste kontrollimiseks.

* 1. Töövõtja vastutab taimede istutuseelse säilimise eest oma laos ning samuti taimede transpordi korral istutuse tööobjekti vahetusse lähedusse sellises taimede asukohas alates taimede saabumisest töövõtja lattu või istutuse tööobjekti vahetusse lähedusse ning taimede nendes asukohtades mahalaadimisest. Töövõtja poolse transpordi korral hankija taimlast või hankija laost vastutab töövõtja taimede istutuseelse säilimise eest alates taimede töövõtja valdusesse üleandmise hetkest hankija taimlas või hankija laos.

* 1. Hankijal on õigus nõuda töövõtjalt tema vastutusel olnud kahjustunud, hukkunud, kadunud või varastatud taimede maksumuse hüvitamist RMK taimede hinnakirja kahekordse hinna alusel.
  2. Töövõtja teostab tervikliku tööülesandena istutustöid hankijapoolse üldise juhtimise ja järelevalve all, korraldades ja viies iseseisvalt läbi istutustööde tööprotsessi erinevaid osi. Hankija ei esita hankes nõuet teatud kindla arvu tööliste kaasamiseks iga pakutud ja edukaks osutunud mahuosa kohta (1 mahuosa=21 000 taime) istutamise kohta aastas, piisava arvu vajaliku tööjõu olemasolu tagamine on töövõtja riisiko. Siiski võtab hankija temale teadaolevaid ning vajadusel lepingu täitmise käigus või lepingu alusel saadud andmeid kaasatava tööjõu olemi kohta arvesse otsustamaks, milline on või võib olla töövõtja tõenäoline suutlikkus hankelepingute ehk iga-aastaste töömahtude nõuetekohaseks täitmiseks. Hankija pikaajalise kogemuse põhjal on ühe töölise poolt ligikaudu 6 nädala pikkuse kevadise istutusperioodi jooksul istutatavate taimede arv keskmiselt 21 000, sellest oluliselt erinevad istutamisjõudluse näitajad võivad hankija jaoks tõenäoliselt osundada võimalikele probleemidele lepingu nõuetekohasel täitmisel. Töövõtja tagab valmisoleku istutustööde teostamiseks kogu istutusperioodi jooksul, sh vajaliku tööjõu olemasolu ja valmisoleku istutusperioodil iga nädal arvestusega, et lepingu alusel määratud istutusperioodi töömaht jagatakse 6-le nädalale.
  3. Töövõtjal peab olema navigeerimisoskus ja vastav tehniline võimekus, leidmaks iseseisvalt istutuse tööobjektid looduses hankija poolt edastatavate koordinaatide vm ruumiandmete alusel.
  4. Töövõtjal peab olema valmidus kasutada kaasaegseid asjakohaseid elektroonilisi seadmeid andmete saamiseks ja edastamiseks. Selliste seadmete miinimumnõuded andmevahetuseks hankijaga on järgnevad:
     1. puutetundlik nutitelefon või tahvelarvuti geopositsioneerimise võimalusega, ja;
     2. vähemalt operatsioonisüsteem Android 6.0, ja;
     3. vähemalt 3G võrguühendus.

* 1. Juhul, kui andmevahetuseks on vajalik spetsiaaltarkvara, annab hankija selle töövõtjale tasuta kasutamiseks.

* 1. Töövõtja on kohustatud tarkvarade arenemisel ja riistvara nõuete muutumisel lepinguperioodil kaasajastama oma vastava võimekuse, konsulteerides selleks hankijaga.

* 1. Töövõtja on kohustatud suutma vastu võtta taimed ja need maha laadima valdavalt tavapärasel tööajal ja kokkuleppel ka väljaspool seda;
  2. Töövõtjal peavad endal olema istutuse teostamiseks vajaminevad töö- ja isikukaitsevahendid, s.h vähemalt labidad, istutustorud, ämbrid, kindad ja kirved või kiinid vms vajadusel taimede juurte kärpimiseks vastavalt lepingu lisale 6. Kasutusse saadud hankija vahendid tuleb nende kasutuse lõppemise järgselt vastaval istutusperioodil hankijale töökorras olekus tagastada, katkised elemendid asendada või nende maksumus hüvitada rahas. Kasutusse saadud vahendeid ei ole lubatud kasutada muul eesmärgil, kui ainult hankijale istutustööde teostamisel.
  3. Töövõtjal peab endal olema võimalik kasutada taimede transportimise vahendeid (nt veoauto, haagis), s.h vajaduse korral eritehnikat (nt ATV vm) taimede transpordiks nii hankija taimlast või hankija laost kui ka taimede transpordiks vahetult istutuse tööobjektile nii töövõtja enda laost kui ka istutuse tööobjekti vahetust lähedusest taimede vastuvõtmise asukohast.
  4. Töövõtja esindaja peab kasutama andmevahetusel hankijaga ja tööde korraldamisel suhtluskeelena eesti keelt. Töövõtja peab tagama, et tema laos, taimede vastuvõtmise asukohas tööobjekti vahetus läheduses ja istutuse tööobjektil vahetult töötavatest isikutest vähemalt üks isik igakordses töö tegemise asukohas on võimeline saama hankija esindajate eestikeelsetest korraldustest aru ja teistele sama töövõtja esindajatele ja/või töötajatele edastama, samuti andma asjakohast tagasisidet eesti keeles.
  5. Töövõtja peab esitama hankijale lepingu täitmise alustamise ajaks selleks ajaks teadaolevate lepingu täitmisel osalevate alltöövõtjate nimed, kontaktandmed ja teave nende seaduslike esindajate kohta, samuti esitama sama teabe ka iga lisanduva alltöövõtja kohta, kes osaleb lepingu täitmisel ja kelle kohta pole hankijale lepingu täitmise alustamise ajaks teavet esitatud. Hankijal on õigus kontrollida käesoleva hanke tingimustele vastavalt alltöövõtjate suhtes kõrvaldamise aluste puudumist ja nende kvalifikatsiooni pärast hankelepingu sõlmimist.
  6. Töövõtja teostab istutustööd vastavalt hanke alusdokumentides esitatud nõuetele ja tingimustele, sealhulgas:
     + 1. kui taimed ei ole hankija poolt veetud istutuse tööobjektile, transpordib taimed istutuse tööobjektile konkreetse objekti jaoks vajalikes kogustes vastavalt hankija poolt etteantud andmetele; ülejäänud taimed transpordib tagasi lattu või hankija osundatud muusse kohta (nt teisele istutuse tööobjektile);
       2. korraldab ja tagab taimede istutuseelse säilimise, s.h igasuguse enda poolt korraldatud transpordi käigus ja istutuse tööobjektil kohapeal;
       3. käitleb taimi ja taimede pakendeid hoolikalt ning säästlikult selliselt, et võimaldada plastikust pakkekottide korduvkasutust võimalikult suuremas ulatuses;
       4. vajadusel kärbib istutuseelselt avajuursete taimede juuri selleks sobilikus ja taimi mittekahjustavas ulatuses;
       5. istutab taimed selleks hankija poolt antavate juhendite ja muude andmete kohaselt, kasutades taimeliigile ja –tüübile iseloomulikke ja sobivaid töövahendeid ja -võtteid;
       6. korraldab ja tagab taimede pakendite ja muu prügi koristamise istutuse tööobjektilt, tagastab taimede pakendid hankijale;
       7. esitab hankijale istutusperioodil sagedusega vähemalt üks kord nädalas ülevaate teostatud istutustööde mahtudest.

1. Teenust osutatakse vastavalt Lisa 1 – Raamlepingu vormile. Lepingus on kirjeldatud teenuste osutamise täpsemad tingimused, lepingu lisades on kirjeldatud teenuste tasustamise hinnaraamistik, samuti teenuse osutamisel kehtivad nõuded, sh keskkonnanõuded.
2. Raamlepingu (hankelepingu) täitmisega kaasnevad tulenevalt RMK poolt järgitavatest keskkonna-, kvaliteedi- jm nõuetest muuhulgas alljärgnevad õigused ja kohustused (täpsustatud lepingu vormis):
   1. RMK-l on õigus taotleda Maksu- ja Tolliametilt töövõtja maksusaladusena käsitletava teavet, s.h Töötamise registrisse kantud isikute arv, väljamakseid saanud isikute arv, töötasude brutosumma, keskmine töötasu. Lepingu sõlmimisega annab töövõtja nõusoleku Maksu- ja Tolliameti poolt Tellijale eelnimetatud teabe esitamiseks;
   2. RMK-l on õigus esitada Maksu- ja Tolliametile Lepingu täitmise kohta kõiki andmeid, mida maksuhaldur vajab Töövõtja poolt makstavate maksude arvestamise ja tasumise õigsuse kontrollimiseks. Lepingu sõlmimisega annab Töövõtja Tellijale nõusoleku Maksu- ja Tolliametile eelnimetatud teabe esitamiseks.

1. Pakkuja on kohustatud RMK keskkonnanõuete muutumisel nõustuma nende tingimustega ja neid nõudeid täitma.
2. Pakkuja peab arvestama, et istutustööd tellitakse ja see tuleb teostada valdavalt kevadisel istutusperioodil algusega ligikaudu 15.04., varieeruvusega ligikaudu +/- 2 nädalat, kestusega ligikaudu 6 nädalat, ning väiksemal määral ka sügisesel istutusperioodil valdavalt septembri- või ka oktoobrikuus kestusega 2-3 nädalat. Juhul, kui Tellija teostab sügisistutust, lepitakse Pakkujaga kokku eraldi sügisistutuse graafik ja lepingu lisa. Istutusperioodide algus- ja lõppajad võivad erineda ilmastikutingimustest tingituna või hankija äranägemisel töökorralduslikel põhjustel.
3. Istutustööde tasustamine toimub vastavalt hankedokumentides, eelkõige hankelepingus (raamlepingus) ja hinnaraamistikus toodud protseduuridele ja hindadele, aga samuti vastavalt pakkuja poolt RMK hinnaraamistikule pakutud hinnakoefitsiendile. Hankijal on õigus oma äranägemisel kuni kolme aasta jooksul peale hankelepingu (raamlepingu) sõlmimist viia läbi kordushankeid väljakuulutamiseta läbirääkimistega hankemenetlustena RHS § 49 lg 5 alusel selleks, et tellida samalaadseid metsaistutusteenuseid esialgsetelt töövõtjatelt kooskõlas esialgse hanke tervikliku tööülesandega.